François Coty
Store norske leksikon,Samfunn,Medier,Aviser,Aviseiere og direktører
François Coty var en fransk parfymefabrikant og avisutgiver. Han kom i ung alder til Paris for å bli journalist, men gikk etter en tid over til parfymebransjen. Han grunnla i 1904 et parfyme- og kosmetikkfirma og ble mangemillionær.
Hans fortid i pressen fikk ham til å bli avisutgiver. Han kjøpte Le Figaro og Le Gaulois og slo dem sammen til én avis, Le Figaro.I 1928 startet han L'Ami du Peuple, som et halvt år etter starten hadde et opplag på 700 000. Det var en ren sensasjonsavis med et visst fascistisk preg. Coty ble boikottet av trykkeri, reklamebyråer og nyhetsbyrået Agence Havas. Han red stormen av, men hans enorme pengeforbruk og krakket i USA knekket ham. L'Ami du Peuple ble i 1932 kjøpt av Havas. Les mer i Store norske leksikon parfyme media i Frankrike